APO Hiking Society

Ang Apolinario Mabini Hiking Society, na mas tanyag na kilala bilang APO Hiking Society, o simpleng APO lamang, ay isang pangmusikang Pilipino pangkat at isa sa mga haligi ng Orihinal na Pilipinong Musika (o Original Pilipino Music o OPM) na binubuo nina Danny Javier, Jim Paredes, at Boboy Garrovillo. Ngayon, ang grupo binubuo lang sina Paredes at Garrovillo bilang duo.

Nagsimula ang grupo noong 1969 sa mataas na paaralan ng Ateneo de Manila na may 15 miyembro na sina John Paul Micayabas, Lito de Joya, Sonny Santiago, Gus Cosio, Renato Garcia, Chito Kintanar, Kenny Barton, Bruce Brown, Butch Dans, Kinjo Sawada, Ric Macaraeg, Goff Macaraeg, Doden Besa, Jim Paredes, Boboy Garovillo, at ang ika-16 na kasapi na si Danny Javier na sumali noong nasa kolehiyo na sila. Nagmula ang pangalan ng pangkat sa akronimo ng mataas na paaralan nila, ang AMHS, at binago nila ito upang magbigay reperensya sa rebolusyonaryo at bayaning Pilipino na si Apolinario Mabini, at pinaikli kalaunan sa "Apo", isang katawagang Ilokano para sa "lolo" o "lola", o katagang panggalang sa nakakatanda (kilala man o hindi). Sa wikang Tagalog, kabaligtaran naman ang kahulugan dahil tumutukoy ang "apo" sa anak ng anak ng isang ama o ina (na lolo o lola ni apo). Sa kalaunan, naging "APO" (lahat kapital) ang pangalan ng grupo nila.

Kasaysayan

Pagkatapos nila magtapos sa kolehiyo, umalis ang karamihan sa mga kasapi upang magkaroon ng indibiduwal na karera. Tatlo na lamang ang natira, sina Jim Paredes, Boboy Garovillo and Danny Javier.

Sa loob ng kanilang propesyunal na karera, sinulong ng APO ang isang kilusang pangmusika na tinawag na Orihinal na Pilipinong Musika (o Original Pilipino Music, OPM). Dagdag pa dito, naging abala ang APO sa produksyon ng rekord, pamamahala ng mga talento at pag-organisa ng mga pangmusikang artista sa ilalim ng Organisasyon ng Pilipinong Mang-aawit (O.P.M.). Lumawak ang mga aktibidad ng grupo sa pagtatag at pagpapasulong ng mga karera ng mga artistang OPM sa Pilipinas.

Diskograpiya
Mga album na istudiyo
Collector's Item (1975)
Songwriter (1976)
Pagkatapos ng Palabas (1978)
Ten Years Together (1980)
Twelve Years Together (1982)
True To My Music (1983)
Feet On The Ground (1984)
Direksyon (1986)
Made in the Philippines (1987)
Mga Kuwento ng Apo (1988)
Songbuk ng APO (1991)
PaskonAPO (1991)
1-2-3 (1992)
Barangay Apo (1994)
Dating Alternatib (1996)
Mismo! (1999)
Banda Rito (2001)
PaskonAPO Repackaged (2006)
The Apo: Jim, Buboy and Danny (2009)

Mga album na live
In Concert#$%!? (Live Album) (1974)
The Worst of Apo Hiking Society (Live Album) (1986)
DalawampunAPOsila (Double Live Album) (1989)

Mga kompilasyon
The Best of Apo Hiking Society, Vol. 1 (1982)
The Best of Apo Hiking Society, Vol. 2 (1991)
Kami nAPO muna: 2-Disc Limited Edition (2006)
Kami nAPO muna ulit: 2-Disc Limited Edition (2007)
The Best Of Kami nAPO Muna 2-CD (2008)
APO Hiking Society: 18 Greatest Hits (2009)
Kami nAPO Naman Dito Sa Canada Limited Edition (2009)

Mga sanggunian

Kaurian:Mga musiko mula sa Pilipinas
Kaurian:Sunshine Records
Kaurian:Jem Records